પોલીસના જણાવ્યા પ્રમાણે આ મહિલાનું માત્ર પર્સ મળ્યું હતું. એમાં કોઈ ઓળખ સંબંધી પુરાવો નહોતો તેથી મોડી સાંજ સુધી ઓળખ થઈ શકી નહોતી. છેક મોડી સાંજે તેમના પરિવારને જાણ કરવામાં આવી હતી. આ મહિલાના પુત્રે હૉસ્પિટલમાં પોલીસને કહ્યું હતું કે સવારથી જ તેઓ ગાયબ હતાં અને તેમની મિસિંગની ફરિયાદ પવઈ પોલીસ-સ્ટેશનમાં નોંધાવવામાં આવી હતી. ‘મિડ-ડે’એ વાત કરવાનો પ્રયત્ન કર્યો ત્યારે તે વાત કરવાની સ્થિતિમાં નહોતો અને આઘાતમાં માત્ર એટલું જ કહ્યું હતું કે ‘મારાં મધર ચાલી શકતાં નહોતાં. તેઓ મરીન ડ્રાઇવ સુધી કેવી રીતે પહોંચ્યાં એ અમારા માટે આઘાતની વાત છે.’